39 Ido' gizengize ve ngibili badani' sitakuti' mali'mo nene Izesu'ni dovo ledevo' ogo ti' lo lo-dine': Gaza nene do lu' izelive lo O'moso'mo gimiselelesa live ma nene nane. Olo. Nemu' amuzokasi nane' noloseinako nemu' gasika gei' nene do gu' izo ido' lezesi do lu' izevo. 40 Ne'mine lo line'za gizengize ve ma ne'mo nene elemo ti' lo lo-imine': Lezesi ezesi nene hamo' olo' nogizune' nenako gaza ne'mine gamazi lo-deliningumu' nene O'moso'mo lihime gemeleseinako O'mosomu' golisesi mo gelamabe. Olo. 41 Leze mene libilani' nene gizengize oga' usine' lihimete malo' nene apasi nilibilani' nene mo lisihe' o neive. Ido' ve me ve nene inite' ma do goloso amido' hazau' nibilave. 42 Ne'mine losa Izesu'ni ti' lo lo-imine': Izesuvo, gaza eveneto' gizebo iline' amuzo dosa aline' gamenelo' nene nenikumu' gelezo. 43 Ne'mine lavo Izesu' aza ti' lo lo-imine': Naza mo lamineto' ti' lo nolo-gimuve. Idise mene Okulumo' ebe' gulive Paladisi ebeku' gesi nesi makato' bizo minelesusive.